Шираз
Шираз () е град в Иран, главен град на провинция Фарс, наричан градът на поетите, виното и розите.

Счита се за един от най-старите градове на древна Персия. През 13 век, Шираз се превръща във водещ център на изкуствата. Той е столица на Персия по време на династията Занд от 1750 до 1781 г.

Двама от най-известните ирански поети Хафез и Саади са родени в град Шираз, затова и техните гробници се намират в него.

Смята се, че Шираз е на повече от 4000 години, тъй като името му се споменава в клиновидни надписи от около 2000 г. пр. Хр.

В града има красиви градини с рози и портокалови дръвчета. Една от най-красивите и забележителни градини, несъмнено е Ерам. Нейната история датира от времето на Селджуците, когато там са пребивавали кашкайски номадски племена. Цитаделата на Карим Хан (Арг-е Карим Хан) е разположена в центъра на град Шираз. Тя е била домът на Карим Хан (основателят на династията Занд) и неговото семейство.

В града може да се посети още джамията Шах Чераг – тук е погребан Амир Ахмад Ибн Муса Ал-Кадхим, познат като Шах Чераг, брат на Имам Реза. Храмът е построен след 11 век и е бил реновиран по времето на Сефевидите. През годините преживява разрушения при редица земетресения и е ремонтиран многократно. Портата на Корана, банята, джамията и базарът Вакил, историческата къща Кавам (Наранджестан-е Кавам), както и разбира се джамията Насир-ол-Молк, са сред най-известните забележителности на града.

В близост до Шираз се намират и много исторически и древни атракции, показващи славата на Персийската империя, като Персеполис, Некрополис и Пасаргад.

Личности 
 Родени в Шираз
 Саади (1184 – 1283), поет
 Хафез (1325 – 1390), поет
 Починали в Шираз
 Хафез (1325 – 1390), поет

Побратимени градове 
  Ваймар, Германия
  Душанбе, Таджикистан
  Никозия, Кипър
  Чунцин, Китай

Галерия

Източници

Външни препратки 
  Шираз
  Фото репортаж от Шираз 
 www.tishineh.com